proxectonos/corpus_dominio_legal_administrativo_tmp huggingface dataset:
2ª CORRECCIÓN DE ERRO EN DECRETO ADICACIÓN EXCLUSIVA A FAVOR DE RICARDO GONZÁLEZ ALONSO.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 20/09/2023)

Por Decreto de alcaldía nº 2023-2009 de 12 de setembro, corrixíronse erros materiais existentes no Decreto de alcaldía nº 2023-1683 de 2 de agosto. Porén, nese decreto de corrección donde di “O 1 de agosto de 2023 Jose Maria Luis Ray Navaro Soria aceptou a dedicación parcial pola CONCELLERÍA DE IMPULSA-TEA, REVITALIZACIÓN DO COMERCIO E DA CULTURA, ENSINO, MOCIDADE E VOLUNTARIADO.” O 1 de agosto de 2023 Jose Maria Luis Ray Navaro Soria aceptou a dedicación exclusiva pola CONCELLERÍA DE IMPULSA-TEA, REVITALIZACIÓN DO COMERCIO E DA CULTURA, ENSINO, MOCIDADE E VOLUNTARIADO. Trátase doutro erro de transcrición, o acordo plenario de 20 de xullo deixa claro que a CONCELLERÍA DE IMPULSA-TEA, REVITALIZACIÓN DO COMERCIO E DA CULTURA, ENSINO, MOCIDADE E VOLUNTARIADO terá un dedicación exclusiva do 100 % da xornada ordinaria, cun importe de 30.000 euros brutos ao ano. E Jose Maria Luis Ray Navaro Soria aceptou a dedicación EXCLUSIVA. O artigo 109.2 da Lei 39/2015, do 1 de outubro, do procedemento administrativo común das Administracións Públicas, dispón que as AAPP poderán rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. No uso das atribucións que me confire o artigo 21 da Lei 7/1985, de 2 de abril, reguladora das bases do réxime local; e o artigo 13 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, PRIMEIRO. Corrixir os seguintes erros materiais existentes no Decreto de alcaldía 2023-2009 de 12 de setembro: “O 1 de agosto de 2023 Jose Maria Luis Ray Navaro Soria aceptou a dedicación parcial pola CONCELLERÍA DE IMPULSA-TEA, REVITALIZACIÓN DO COMERCIO E DA CULTURA, ENSINO, MOCIDADE E VOLUNTARIADO.” O 1 de agosto de 2023 Jose Maria Luis Ray Navaro Soria aceptou a dedicación exclusiva pola CONCELLERÍA DE IMPULSA-TEA, REVITALIZACIÓN DO COMERCIO E DA CULTURA, ENSINO, MOCIDADE E VOLUNTARIADO. SEGUNDO: Manter vixente o restante contido do Decreto de alcaldía nº nº 2023-2009 de 12 de setembro. TERCEIRO: Notificar a presente Resolución ao interesado. CUARTO: Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. QUINTO: Publicar esta resolución no Boletín Oficial da Provincia, no taboleiro municipal e no Portal de Transparencia do Concello, aos efectos do seu xeral coñecemento SEXTO: Dar traslado da presente resolución aos departamentos de Intervención, Tesourería e Persoal. A alcaldesa María Nava Castro Domínguez DOCUMENTO ASINADO ELECTRONICAMENTE
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚMERO 3/2023
ADMINISTRACIÓN LOCAL — Provincial — Deputación Provincial (Presupostos e cadros de persoal, 05/04/2023)

O Pleno da Deputación Provincial de Pontevedra na sesión ordinaria que tivo lugar o día 31 de marzo de 2023, aprobou inicialmente o expediente de modificación de créditos número 3/2023. Este expediente inclúe créditos extraordinarios (EXT.03/23), por importe de 554.248,29 euros, suplementos de créditos (SUP.03/23), por importe de 1.659.274,24 euros e modificación do Anexo II das bases de execución. De conformidade co establecido no artigo 177, en relación co artigo 169 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 3/2023. O que se fai público para xeral coñecemento e efectos. O Vicepresidente accidental (Delegación efectuada por R. P. nº 2023002666 de data 31-03-2023), Carlos López Font.—O Secretario accidental, Gabriel Rodríguez Alonso Asinado dixitalmente á marxe.
DH. W36.86655 JAVIER MARTÍNEZ TILVE, SOLICITUDE DE LEGALIZACIÓN DE OBRAS NO LUGAR DE ORGODOMONTE, PARROQUIA DE POIO (SAN XOÁN), CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 09/02/2023)

As obras solicitadas consisten na Legalización de vivenda unifamiliar de planta baixa, semi soto e baixo cuberta, de 409 m2 de superficie total construída, con cimentación e estrutura de formigón, cuberta inclinada, pendello de 24,5 m2 de superficie con cerramento de bloque prefabricado, piscina de 15 m2 de superficie, peche de lindes e máis actuacións de urbanización interior da parcela de referencia catastral 6499903NG2969N001PH, en zona de policía e a unha distancia de 7 m do leito do Rego da Cancela (IDCURSO=10037938), no lugar de Orgodomonte nº15, parroquia de San Xoán, concello de Poio O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, O xefe do Servizo Territorial da Zona Hidrográfica Galicia-Sur P. S. (Resoluc. da dirección de Augas de Galicia do 27.06.2022) O xefe do Servizo Territorial da Zona Hidrográfica Galicia-Centro. Sire Balcones Tabasco (sinatura dixital á marxe).
MODIFICACIÓNS NA ORGANIZACIÓN DA CORPORACIÓN MUNICIPAL 2023-2027
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 23/11/2023)

En cumprimento do acordo plenario 11ª da sesión celebrada con data 30/06/2023 fanse públicas as seguintes modificacións. Resolución 1233/2023 de data 8/11/2023. Aceptación da renuncia do concelleiro Jose Manuel Garrido Parada á adicación parcial do 75% e que pasa a ser percibida pola Concelleira delegada de Turismo, Novas Tecnoloxías e Modernización Administrativa Dª Raquel López Martínez. Resolución 1262/2023 de data 13/11/2023. Aceptación da renuncia da concelleira Dª Raquel López Martínez. á adicación parcial do 25% e que pasa a ser percbida pola Concelleira delegada de Feiras, Mercados e Participación Social Dª María Aurora Garrido Peso. Por Resolución 1277/2023 de data 14/11/2023 procédese ó cese de Dª María Aurora Garrido Peso como membro da Xunta de Goberno Local e ó nomeamento de D. Jose Manuel Garrido Parada. O alcalde, Andrés Díaz Sobral.
XUSTIFICACIÓN CONTA XERAL DO EXERCICIO 2022
ADMINISTRACIÓN LOCAL — Municipal — Campo Lameiro (Presupostos e cadros de persoal, 12/05/2023)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas EN SESIÓN DE DATA TRES DE MAIO DO DOUS MIL VINTETRÉS, exponse ao público a Conta Xeral correspondente ao exercicio 2022 por un prazo de quince días, durante os cales quen se estimen persoas interesadas poderán presentar reclamacións, reparos ou observacións que teñan por convenientes. Á súa vez, estará a disposición das persoas interesadas na sede electrónica da Entidade [http://campolameiro.sedelectronica. gal]. ASINADO ELECTRONICAMENTE.
CONVENIO COLECTIVO DE EMPRESA
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Convenios, 20/07/2023)

Visto o Acordo da Comisión Negociadora do convenio colectivo para o persoal laboral das empresas do sector do SECTOR EXTRACTIVO DA PEDRA NATURAL (Canteiras) DA PROVINCIA DE PONTEVEDRA, polo que se establece o calendario laboral para o ano 2023, subscrito en representación da parte económica, pola organización empresarial Asociación Clúster del Granito de Pontevedra e da parte social polas Centrais sindicais CIG, CCOO e UGT, que foi adoptado o devandito acordo en data 16 de decembro do 2023. Primeiro.- Dito Acordo foi presentado na Xefatura Territorial de Vigo en data 26 de decembro do 2022. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscrición no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. Vigo, 06/03/2022.—A xefa territorial
CALENDARIO FISCAL 2024
ADMINISTRACIÓN LOCAL — Municipal — Bueu (Recadación, 11/12/2023)

En virtude das atribucións a esta Alcaldía atribuídas polo artigo 21.1. s) da Lei 7/1985, de 2 de abril, reguladora das Bases do Réxime Local, por resolución do 4 de decembro do 2023: Primeiro.— Aprobar o Calendario do contribuinte para o exercicio 2024 que a continuación se sinala: Segundo.— Ordenar a súa publicación no B. O. P. así coma no taboleiro de edictos do Concello de Bueu para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. Terceiro.— Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. (ASINADO DIXITALMENTE AO MARXE)
APROBACIÓN ORZAMENTO MUNICIPAL 2024
ADMINISTRACIÓN LOCAL — Municipal — Tomiño (Presupostos e cadros de persoal, 26/12/2023)

Aprobado inicialmente polo Pleno da Corporación, na sesión do día 19 de decembro de 2023, o Orzamento Xeral para o exercicio 2024, en cumprimento do disposto no artigo 169.1 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse aos interesados na Intervención deste Concello, polo prazo de quince días hábiles, a contar dende o día seguinte ao da publicación do presente edicto no BOP, para que os interesados poidan examinalo e formular as reclamacións que consideren pertinentes ante o Pleno. A Alcaldesa, Sandra González Álvarez. Documento firmado dixitalmente.
APROBACIÓN INICIAL DE MODIFICACIÓN ORZAMENTARIA Nº 07/23 DO ORZAMENTO XERAL DO CONCELLO DE MEIS
ADMINISTRACIÓN LOCAL — Municipal — Meis (Presupostos e cadros de persoal, 07/08/2023)

O Pleno do Concello de Meis, en sesión ordinaria celebrada o día 31 de xullo de 2023, acordou aprobar inicialmente o expediente de modificación orzamentaria nº 07/23 do Orzamento Xeral do Concello de Meis para o 2023, na modalidade de crédito extraordinario 01/23 financiado con remanente de tesourería para gastos xerais. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na secretaría-intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. En Meis, a 1 de agosto de 2023 A ALCALDESA_Melissa Carolina Ulied Gammon ASINADO DIXITALMENTE NA MARXE
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Marín (Ordenanzas e Regulamentos, 25/10/2023)

En cumprimento do establecido no artigo 17.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, sométese o expediente a información pública por un prazo de 30 días, contados a partir do seguinte ao de publicación deste anuncio no Boletín oficial da provincia de Pontevedra. Dentro do citado prazo os interesados poderán examinar o expediente e presentar as reclamacións que estimen oportunas. Se transcorrido dito prazo non se tiveran presentado reclamacións, o acordo provisional entenderase automaticamente elevado a definitivo, entrando en vigor ao día seguinte da súa publicación no Boletín oficial da provincia de Pontevedra. A Alcaldesa. Mesias Melgares Nesbitt. Documento asinado electronicamente.
REGULAMENTO DE RÉXIME INTERIOR DO VIVEIRO DE EMPRESAS DO CONCELLO DE SILLEDA
ADMINISTRACIÓN LOCAL — Municipal — Silleda (Ordenanzas e Regulamentos, 13/04/2023)

Por acordo do Pleno da Corporación de data 30 de marzo de 2023, acordouse aprobar inicialmente o “REGULAMENTO DE RÉXIME INTERIOR DO VIVEIRO DE EMPRESAS DO CONCELLO DE SILLEDA” E en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e o artigo 17 do Texto Refundido da Lei de facendas Locais, aprobada polo Real Decreto Lexislativo 2/2004 de 5 de marzo, sométese o expediente a información pública polo prazo de trinta días a contar dende o día seguinte a inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Si transcorrido dito prazo non se presentaran reclamacións, considerarase aprobado definitivamente dito Acordo. Silleda, na data da sinatura electrónica O Alcalde-Presidente Asdo. Manuel Cuiña Fernández
DH. A36.55167 NOVACIÓN DE CONCESIÓN DUN CAUDAL DE AUGA A COMUNIDADE DE USUARIOS DE SAN CRISTÓBAL NO CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 15/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de outubro de 2022 e como resultado do expediente incoado para o efecto, outorgouse á Comunidade de Usuarios de San Cristobal a oportuna novación de concesión para o aproveitamento de 6.898,5 m3 anuais de auga que procede de seis mananciais, nos montes comunais de Matalagartos e San Cristóbal, na parroquia de Couso (San Cristovo), no concello de Gondomar (Pontevedra), con destino a uso doméstico. Santiago de Compostela, 25 de abril de 2023 O xefe do Servizo de Tramitación Técnico-Administrativa do Dominio Público Hidráulico Edrisa Osorto D'elia
APROBACIÓN DEFINITIVA DE EXPEDIENTE MODIFICACIÓN DE CRÉDITO NA MODALIDADE DE TRANSFERENCIA DE CRÉDITO. CONCELLO DE PONTEAREAS
ADMINISTRACIÓN LOCAL — Municipal — Ponteareas (Presupostos e cadros de persoal, 22/05/2023)

O día 28 de marzo do 2023, o Pleno do Concello aprobou inicialmente o expedientes de modificación de créditos con número: 20-TC-2023 (por importe de 167.000,00 €), e anunciado no Boletín Oficial o día 13 de abril do 2023, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 20-TC-2023, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra esta aprobación definitiva poderase interpor directamente recurso contencioso-administrativo, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. DOCUMENTO ASINADO DIXITALMENTE Á MARXE
INFORMACIÓN PÚBLICA DO PROXECTO E PREGOS PARA A CONCESIÓN ADMINISTRATIVA DE USO PRIVATIVO DE BEN DE DOMINIO PÚBLICO – VIVENDA MESTRE GRUPO ESCOLAR Nº 12
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 07/11/2023)

O Alcalde, por Resolución de Alcaldía núm.2023-0764 de data 30/10/2023, aprobou a iniciación do procedemento de adxudicación da concesión administrativa de uso privativo sobre o ben de dominio público de titularidade municipal, sito na Avenida do Concello, nº 12, A Lama – “Vivenda Mestre Grupo Escolar nº 12”, o día 30/10/2023 a arquitecta municipal asinou o Proxecto de concesión e o día 30/10/2023 o alcalde asinou o Prego de Condicións e de Prescricións Técnicas, que se someten a información pública polo prazo de trinta días, a fin de quen puideren terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. A súa vez estará a disposición dos interesados no taboleiro de anuncios da sede electrónica deste concello [ https://concellodalama.sedeelectronica.es ]. A Lama, na data que figura á marxe. O alcalde, David Carrera Cal DOCUMENTO ASINADO ELECTRONICAMENTE
APROBACIÓN INICIAL DA MODIFICACIÓN DO ANEXO II DE TARIFAS DA ORDENANZA REGULADORA DO SERVIZO DE TAXI
ADMINISTRACIÓN LOCAL — Municipal — Ponteareas (Ordenanzas e Regulamentos, 08/02/2023)

O Pleno da Corporación Municipal, na sesión levada a cabo o día 31 de xaneiro de 2023, acordou aprobar inicialmente a modificación do Anexo II de tarifas da Ordenanza Reguladora do Servizo de Taxi no Concello de Ponteareas. De conformidade co artigo 49 da Lei 7/1985, de 2 de abril, reguladora das bases do réxime local, exponse ao público polo prazo de trinta días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra, aos efectos de que as persoas interesadas poidan presentar as reclamacións ou suxestións que estimen oportunas. O texto da modificación poderá consultarse no taboleiro de anuncios electrónico do Concello e no taboleiro físico. Taboleiro físico: dirección Xardíns da Xiralda s/n, 36860 Ponteareas, Pontevedra. Horario de 9 a 14 horas en días hábiles (exclúense sábados, domingos e festivos) Enlace ao taboleiro de anuncios electrónico: Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto da ordenanza as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. O Acordo de aprobación definitiva da Ordenanza, co texto íntegro da mesma, publicarase para o seu xeral coñecemento no taboleiro de anuncios físico e electrónico do Concello e no Boletín Oficial da Provincia de Pontevedra. Tamén se publicará no portal de transparencia municipal. Ponteareas A alcaldesa, Mª Cristina Fernández Davila (Documento asinado electronicamente)
APROBACIÓN INICIAL MODIFICACIÓN PLANTILLA DE PERSOAL
ADMINISTRACIÓN LOCAL — Municipal — Tui (Presupostos e cadros de persoal, 07/09/2023)

Aprobado inicialmente polo Pleno da corporación, en sesión extraordinaria de data 11 de xullo de 2023, o expediente de modificación da plantilla de persoal, suprimindo o posto de persoal eventual, do Orzamento municipal para o exercicio 2022 (prorrogado 2023), exponse ao público ao abeiro do artigo 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da sede electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, a 1 de setembro de 2023. O Alcalde, Enrique Cabaleiro González.
DH. A36.91947. SOLICITUDE DA CCUU ALXÁN–SOUTOMAIOR PARA A CONCESIÓN DUN CAUDAL DE AUGA NA PARROQUIA DE SOUTOMAIOR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 21/08/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Alxán CAUDAL: 12 403,00 m3/ano DESTINO: abastecemento ORIXE: 4 mananciais (M1 a M4) e 2 pozos (M5 e M6) LUGAR: Alxán PARROQUIA: Soutomaior CONCELLO: Soutomaior A auga de M1 a M3·reúnese para conducila a depósito 200 m3 na parc.586 do pol.12. A de M4, M5 e M6 bombéase ao depósito cando é preciso. Dende o depósito parte rede de distribución cara ás vivendas que abastece a Comunidade no lugar de Alxán. O sobrante do depósito e o de M1 a M3 abastece tamén balsa contra incendios forestais na parc.582 do pol.12. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Soutomaior ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Carolyn Jane Dlugosz Chana (sinatura dixital)
APROBACIÓN DEFINITIVA PLENO INCLUSIÓN CAMIÑO DA POZA NO INVENTARIO BENS MUNICIPAL
ADMINISTRACIÓN LOCAL — Municipal — Baiona (Outros documentos, notificacións e informacións públicas, 23/10/2023)

Por medio da presente faise público que con data 05 de outubro de 2023 o Pleno do Concello de Baiona en sesión ordinaria adoptou o seguinte acordo de aprobación defintitiva: Primeiro.— Aprobar definitivamente a rectificación do Inventario de Bens Municipais e da fícha; Epígrafe 1, Grupo C, número de Orde 10. ”Camino da Poza” ao obxecto de minorar do mesmo a superficie de 50 m, aproximadamente. Segundo.— Aprobar definitivamente a proposta de ficha elaborada polo departamento de urbanismo deste Concello, para a súa incorporación o Inventario de Bens Municipais. Terceiro.— Que se proceda a notificar o presente acordo os interesados co réxime de recursos aplicable. Cuarto.— Que se proceda a publicar anuncio de aprobación definitiva don presente acordo no Boletín Oficial de Pontevedra. Contra o presente Acordo, que pon fin á vía administrativa, pódese interpoñer alternativamente ou recurso de reposición potestativo, no prazo dun mes para contar desde o día seguinte á publicación do presente anuncio, ante o Pleno deste Concello de Baiona, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, perante a xurisdicción Contenciosa-Administrativa, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolvido expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. Asó o manda e asina o Sr. Alcalde, Jesús Vázquez Almuíña.
APROBACIóN DEFINITIVA EXP.263/2023 DE MODIFICACIÓN DO ORZAMENTO MEDIANTE CRéDITO EXTRAORDINARIO FINANCIADO CO REMANTENTE LÍQUIDO DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/05/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 71 de data 13/04/2023), quedou automáticamente elevado a definitivo o acordo plenario de aprobación inicial adoptado con data 30 de marzo de 2023, relativo ao expediente num.263/2023, de modificación do orzamento mediante crédito extraordinario financiado con remanente de tesourería, por importe de 29.999,59 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS VOICA ECHANOJAUREGUI SANSALVADO. DOCUMENTO ASINADO ELECTRONICAMENTE Á MARXE
DH. A36.92148. SOLICITUDE DA CCUU FEXACOS DE CAUDAL DE AUGA PROCEDENTE DE DOUS MANANCIAIS NO LUGAR DA COSTA, VIASCÓN, CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 07/12/2023)

Sara Magdalena Rifer Quismondo, co DNI ****5005, en representación da Comunidade de Usuarios de Fexacos, co NIF ****2724, solicita de Augas de Galicia a concesión dun caudal de auga de 1248,30 m3/ano procedente de dous (2) mananciais, no lugar da Costa, parroquia de Viascón, no concello de Cerdedo-Cotobade (Pontevedra), con destino a abastecemento. Este anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. Expediente: DH. A36.92148 As características do aproveitamento son: Descrición: Preténdese captar a auga dos mananciais, que brota de xeito natural, e protexelos mediante sendas casetas ladrillo para conducila conxuntamente ata depósito 6,0×4,5×2,0 m que se construirá na parc.1343 do pol.508. Dende o depósito distribuirase a auga ás vivendas da Comunidade no lugar de Cabanelas, na parroquia de Viascón (Cerdedo-Cotobade). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións. Sorin Lucian Malai Amboage (sinatura dixital).
PUNTUACIÓNS DA SEGUNDA PARTE DO PRIMEIRO EXERCICIO CORRESPONDENTE AO PROCESO SELECTIVO CONVOCADO PARA CUBRIR UNHA PRAZA DE AUXILIAR DE LABORATORIO, PUNTUACIÓNS DA FASE DE OPOSICIÓN E APERTURA DA FASE DE CONCURSO (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 03/04/2023)

Segundo as bases da convocatoria, o segundo exercicio, de carácter obrigatorio e non eliminatorio, consistirá nunha conversa do tribunal cualificador coa persoa aspirante en idioma galego que permita acreditar a capacidade de comunicación nesta lingua da persoa aspirante coa cidadanía nun tempo máximo de cinco minutos. Este exercicio cualificarase de cero (0) a un (1) punto. Non obstante, as persoas aspirantes correspóndelle un punto, pola acreditación do coñecemento da lingua galega. Segundo a base décimo novena da convocatoria cualificaranse os méritos na fase de concurso ás persoas aspirantes que acadasen o mínimo do 35% da puntuación da fase de oposición, resultando que pasarán a esta fase as seguintes persoas aspirantes: Rematada a fase de oposición, as persoas que superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realizarase a través do formulario normalizado “217424/1 Solicitude de admisión a procesos selectivos–Anexo I, méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de 10 (10) días hábiles, contados a partir do día seguinte ao da publicación dos resultados definitivos da fase de oposición no BOPPO e na Sede electrónica da Deputación, de conformidade co establecido no artigo 45 da LPACAP. Asinado dixitalmente ao marxe
NOMEAMENTO COMO PERSOAL LABORAL FIXO NUNHA PRAZA DE PEÓN DE LIMPEZA (CODIGO RPT 06.03.01.10) A DNA. IRENE FERRADAS SOAGE, PROCESO ESTABILIZACIÓN EMPREGO TEMPORAL LEI 20/2021.
ADMINISTRACIÓN LOCAL — Municipal — Bueu (Persoal, oposicións, 07/09/2023)

Por Resolución da Alcaldía número 2023-1649 de data 30 de agosto de 2023 noméase a Dona Irene Ferradas Soage, con DNI ***9253**, como persoal laboral fixo, para a praza de peón de limpeza, recollida na RPT co código 06.03.01.10, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
NOMEAMENTO DE D. SALVADOR PIÑEIRO FERRADANES COMO PERSOAL LABORAL FIXO NUNHA PRAZA DE CAPATAZ INCLUÍDA NA OEP EXTRAORDINARIA DO ANO 2022
ADMINISTRACIÓN LOCAL — Municipal — Bueu (Persoal, oposicións, 20/07/2023)

Nomeamento de persoal laboral fixo para unha praza de Capataz incluída na OEP extraordinaria do ano 2022. Por Resolución da Alcaldía número 2023-1330 de data 06 de xullo de 2023 noméase a Don Salvador Piñeiro Ferradanes, con DNI ***9046**, como persoal laboral fixo, para a praza de Capataz, recollida na RPT co código 06.01.00.06, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
COBRO POSTOS PRAZA ABASTOS OUTUBRO 2023
ADMINISTRACIÓN LOCAL — Municipal — Illa de Arousa, A (Recadación, 14/11/2023)

Mediante Resolución da Alcaldía 2023-0743, aprobouse a liquidación da taxa pola utilización das instalacións da praza de abastos correspondente ao mes de outubro do exercicio 2023, por un total de 351,38 €. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado será do día 1 de decembro de 2023 ao 1 de febreiro de 2024, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente. (Documento asinado dixitalmente)
APROBACIÓN INICIAL MODIFICACIÓN RPT PARA O ANO 2023
ADMINISTRACIÓN LOCAL — Municipal — Pontevedra (Presupostos e cadros de persoal, 21/09/2023)

A Xunta de Goberno Local, na sesión do 15/09/2023, aprobou inicialmente a modificación da Relación de Postos de Traballo (RPT) do Concello de Pontevedra, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de transparencia da Sede Electrónica do Concello https://sede.pontevedra. gal/public/dynamic/transparency/institutionalinfo/humanresourcesmanagement/ e, así mesmo, permanecerá no Servizo de Persoal deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica A concelleira de goberno responsable da área de servizos non territorializados,
PADRÓN TAXA AXUDA A DOMICILIO LIBRE CONCORRENCIA XUÑO 2023
ADMINISTRACIÓN LOCAL — Municipal — Guarda, A (Recadación, 30/08/2023)

A Presidencia desta Corporación, mediante resolución núm.2023-1310, de 22 de agosto de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de xuño do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de xuño do exercicio tributario 2023 do Concello da Guarda será do día 1 de setembro ao día 1 de novembro de 2023, ámbalas dúas datas inclusive. A data de cargo en conta dos recibos domiciliados será o día 15 de setembro de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe
EXPOSICIÓN PÚBLICA DA CONTA XERAL 2022
ADMINISTRACIÓN LOCAL — Municipal — Agolada (Presupostos e cadros de persoal, 30/10/2023)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas con data 20 de outubro de 2023, exponse ao público a Conta Xeral correspondente ao exercicio 2022, por un prazo de quince días, durante os cales quen se estimen interesados poderán presentar reclamacións, reparos ou observacións que teñan por convenientes. En Agolada, na data da sinatura electrónica. O Alcalde, Asdo.: Don Luis Calvo Miguélez.
DELEGACIÓN ATRIBUCIÓN DE AUTORIZACIÓN PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 05/07/2023)

Expediente núm.: 1489/2023 Anuncio Procedemento: Delegacións e Advocacións de Competencias Asunto: Delegación atribución para autorización de matrimonio civil na Concelleira Angela Ledo Souto. Por Decreto de Alcaldía número 2023-0799, do 27 de xuño de 2023, acordouse delegar puntualmente no Ftimou Marcelo Nicolas Biskup Santisima Trinidad a atribución para a autorización do matrimonio civil que se celebrará na Casa do Concello (Salón de Plenos) o vindeiro 30 de xuño de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
APROBACIÓN INICIAL DE EXPEDIENTE DE MODIFICACIÓN PRESUPOSTARIA 44/2023, POR TRANSFERENCIA DE CRÉDITOS 15/2023
ADMINISTRACIÓN LOCAL — Municipal — Oia (Presupostos e cadros de persoal, 17/08/2023)

Aprobado inicialmente en sesión plenaria extraordinaria de data 08/08/2023, expediente de modificación presupostaria 44/2023, por transferencia de créditos 15/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 8 de agosto de 2023. A Alcaldesa Asdo Jonathan Roberto Jean Paul Filip Achiban *Asdo dixitalmente á marxe
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Auga de A Riña–Oia (Outros documentos, notificacións e informacións públicas, 14/04/2023)

Pola presente convócase a tódolos comuneiros/as á Asemblea Xeral Ordinaria a celebrar o próximo 06 de Maio do 2023, no Centro Cultural de Santa María de Oia, ás 17:30 horas en primeira convocatoria e ás 18:00 horas en segunda convocatoria, para tratar a seguinte: 1.- Lectura e aprobación da acta anterior.2.- Aprobación das contas do exercicio 2022.3.- Aprobación dos presupostos do ano 2023.4.- Aprobación Axudas e Subvencións a Organismos Públicos.5.- Aprobación de altas, baixas e modificacións no censo de usuarios.6.- Aprobación da renovación parcial da Xunta de Goberno.7.- Aprobación novas captacións.8.- Actualización importe cota ordinaria ano 2024.9.- Actualización importes sancións e responsabilidades do usuario.10.- Información dos traballos de mantemento realizados.11.- Rogos e preguntas. Rogamos a asistencia de tódolos socios comuneiros. O Presidente: Jose Luis Crespo Crespo
DELEGACIÓN TEMPORAL ALCALDÍA NA 1ª TENENTA ALCALDE
ADMINISTRACIÓN LOCAL — Municipal — Poio (Outros documentos, notificacións e informacións públicas, 15/11/2023)

Para os efectos establecidos nos artigos 44 e 47.1º do Real decreto 2568/1986, de 28 de novembro, de organización, funcionamento e réxime xurídico das entidades locais, dáse publicidade ao Decreto de Alcaldía número 2323-0955 de sete de novembro de 2023: Co motivo da miña ausencia o período comprendido entre o 11.11.2023 e o 19.11.2023 (ambos inclusive) por motivos persoais, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997), Primeiro.— Delegar a totalidade das miñas funcións na primeira Tenente de Alcalde Rocío Cochón Castro no período comprendido entre o 11.11.2023 e o 19.11.2023 (ambos inclusive) nos termos do artigo 3.3 da Lei 7/1985, de dous de abril, reguladora das Bases de Réxime Local. Segundo.— O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificado á interesada para os efectos da súa aceptación e dar conta ao pleno na primeira sesión que realice. Mándao e asínao dixitalmente o Sr. Alcalde do que eu secretario xeral dou fe. Poio, na data que figura na sinatura dixital á marxe. Asdo. O alcalde Ángel Moldes Martínez. Para os efectos de fe pública O secretario xeral Juan F. Sánchez González. O que se fai público para xeral coñecemento. Poio, na data da sinatura dixital á marxe (07.11.2023) O alcalde, Ángel Moldes Martínez.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE MERCADO CORRESPONDENTE AO CUARTO TRIMESTRE DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 27/01/2023)

A Presidencia desta Corporación, mediante resolución núm.2023-0065, de 20 de xaneiro de 2023, aprobou o padrón da taxa pola prestación do servizo de mercado correspondente ó cuarto trimestre do exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de mercado correspondente ó cuarto trimestre do exercicio tributario 2022 do Concello de A Guarda será do día 30 de xaneiro ao día 30 de marzo de 2023, ámbalas dúas datas inclusive. A data de cargo en conta dos recibos domiciliados será o día 5 de febreiro de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe